**E noapte ( de Iunie)...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plutește în aer atâta magie

Ceva o să se întâmple, ea știe

Întinsă pe iarba proaspăt cosită

Cu pletele-i moi pe umerii goi

Și boabe de rouă căzându-i pe pleoape

Visează la țărmul de mare-nghețat

Buzele-i freamătă, le mușcă ușor

Și inima-i saltă nebună de dor

Deasupră-i e cerul, zâmbește ștrengarul

Cu-o salbă de stele lucindu-i la gât

O coamă de nori negri curgându-i pe trup

Cu tâmplele albe și nas un pic strâmb

Buze cărnoase, urechi delicate

O cheamă cu ochii, privind languros

E plin de păcate și-atât de frumos.

Se-aude (dinspre baltă)concertul nocturn:

Broscoii cei tineri iubirea-și expun

Cu note înalte, atent studiate

Să-ncânte, pe viață, broscuțele toate.

Își înalță și greierii cântul

Au așteptat, timizi, să le vină rândul

Cucuveaua țipă speriată

Dacă rămâne nemăritată?

Apare încet luna în peisaj

Învăluită și ea de același miraj

E mare, de-un galben strălucitor

Un câine îi urlă sfâșietor

Vântul începe să bată alert

Și totul devine foarte incert.

Plutește în aer atâta magie

Ceva se întâmplă. Doar ea știe.